ฟิลิปปินส์!พบผู้เสียชีวิตรายแรกจากการติดเชื้อไวรัสโคโรนา
ฟิลิปปินส์!พบผู้เสียชีวิตรายแรกจากการติดเชื้อไวรัสโคโรนา

ฟิลิปปินส์!พบผู้เสียชีวิตรายแรกจากการติดเชื้อไวรัสโคโรนา
2 ก.พ. 2563

ดร.ระพินทรา อเบยาสิงห์ ผู้แทนองค์การอนามัยโลกในฟิลิปปินส์ ยืนยันในวันนี้ (2 ก.พ.63) ว่า พบผู้เสียชีวิตรายแรกจากไวรัสโคโรนาสายพันธุ์ใหม่ 1 ราย โดยเป็นชายจีนวัย 44 ปี และเป็นผู้ป่วยติดเชื้อรายที่ 2 ของประเทศฟิลิปปินส์
ทั้งนี้ ผู้แทนองค์การอนามัยโลกย้ำว่า กรณีการเสียชีวิตของชายคนดังกล่าวไม่ใช่การแพร่ระบาดในประเทศฟิลิปปินส์แต่อย่างใด เนื่องจากเขาเพิ่งเดินทางมาจากนครอู่ฮั่น ประเทศจีน ซึ่งเป็นศูนย์กลางการแพร่ระบาดของไวรัสโคโรนา
อย่างไรก็ตาม มีรายงานเพิ่มเติมว่าหลังจากทราบข่าวว่ามีการเสียชีวิตจากไวรัสโคโรนาในประเทศ ประธานาธิบดีโรดริโก ดูเตร์เต แห่งฟิลิปปินส์ ประกาศสั่งห้ามชาวต่างชาติที่เดินทางมาจากจีนแผ่นดินใหญ่ ฮ่องกง และมาเก๊า เข้าประเทศเป็นการชั่วคราวทันที ขณะที่ชาวฟิลิปปินส์ที่เดินทางกลับจากจีนเข้าประเทศจะต้องถูกกักตัวเพื่อเฝ้าดูอาการไว้ 14 วัน